NEC DISSIMILE HUIC FUIT ILLUD1
quod sum referre paratus. Nam tempore quo fran-
ci post posita republica, sublatoque imperii
iure, propria dominabantur potestate, Theode-
bertus filius Theuderici, Chlodouei quondam
filii, Italie claustris disruptis, bellum Ausoniis
intulit. Qui celerrime reuersus, dimisso duce
cui summam bellorum commiserat nomine Bucelleno,
alium etiam nomine Mumulenum in auxilium ei
direxit, et sic ad propria repedauit. Latere
neminem suspicor, qualis quantusque pestifer
morbus, illis diebus late longeque populos, pa-
triamue depopulatus sit. Huius morbi
infestatione germanus meus Fidamiolus,
quem tu frater optime nosti, longo iam tempore,
quartano tabescebat incommodo. At cum mi-
chi conpertum esset, eum absque ulla spe, uite iacere
premortuum, continuo ad notum recurrens
presidium. Nec aliter ad Iohannem, quam ad ce-

